**Die openheid van die bewustheid (van Jesus): Transendensie**

Misgis ek my of is daar genoegsame rede om na die transendensie van Jesus - die paar dae voor hy as synde-dood - gedood was, te verwys as ‘n fenomenologiese onmoontlike moontlikheid? Meer gemaklik verwoord: dat hy wat Jesus was ons vandag in hierdie postmodernistiese ervaring / lewe kan immanentiseer as een wat ook die letsels van die bosinlikke moes beleef in sy toestand van sy kenotiese ervaring? Hierdie onmoontlike kenosis, hierdie selfontlediging en selfprysgawe van sy mag as ‘n Goddelike, kan beteken dat die verwesenliking van die geskiedenis in sy eintlike betekenis, die emansipasie van die mens, verlos word van die offerkultus van religie. Of nie?

Hierdie openheid van bewustheid (transendensie) wat Jesus moes ervaar, het as ‘n gekose liefdesblyk moes moeilik gewees het. Al wat dan nou oorbly is die medemenslike etiek van moraliteit teenoor een mens aan ‘n ander. Indien dit die geval is is ons as die mens kniediep in die moeilikheid. Dit is hoekom ons hier ter doen met die God van die “onmoontlike moontlikheid” waarvan die Christelike belydenis getuig: die opstanding van Christus, sy wederkoms, die opstanding van die vlees en die ewige lewe.

Dit sou gewoon interessant gewees het indien ons Jesus se evolusionêre epistemologie kon beskou het, indien hy die beker by hom sou laat verby gaan het. Hoe sou sy transendensie afspeel in sy sinlikke indien hy so erg getruamatiseer was dat hy gewoon aan die een of ander psigiese versteuring (depressie) begin ly het. So ‘n Jesus sou dan (eie oordeel) ‘n baie wyser Jesus gewees het. Miskien, miskien nie?

Soos Willie van der Merwe dit noem ‘n fenomenologiese weg van transendensie-ervaring. Hy beskryf hierdie ervaring as *sinbelewenis,*’n fenomeen wat jou betekenisgewende belewing oorskry en ’n onuitputlike surplus van sin in jou bewussyn stig. Dit kom na jou toe as ’n oorweldigende geskenk wat vanuit die toekoms op jou afkom. Hier het ons te doen met die egte transendensie, die God van die Christelike eskatologie.

Sou die volgende vraag dan nie geopper kon word nie? Indien Jesus deur aeons ge-evolueer het deur middel van reinkarnasie en dat hy dan sonder keuse geoormerk was om op gegewe tydstip die rol van ‘n goddelike moes vertolk, sou sy transendente / openheid van bewustheid, ervaring hom die kans gebied het om makliker, as gevolg van sy ontwikkeling, sy proses van kennis en wysheid versameling, díe trauma van híerdie transendensie makliker hanteer het?